Натуф маданияты
Натуф маданияты — мезолит мезгилинен калган археологиялык мадабият. Палестина тарыхый облусунун, ошондой эле азыркы Сирия менен Түштүк Түркиянын аймагында Биздин заманга чейинки 10-8-миң жылдыкта тараган. Вади-эн-Натуф дарыясынын боюндагы Шукба үнкүрүнөн (Иерусалимден 27 км түндүк-батышта) алынган (1928-32) табылгаларга таянып, англиялык археолог Д. Гэррод ачкан. Натуфтуктар негизинен үңкүрдө, кээде үстү ачык жер кепеде жашап, аңчылык, балыкчылык, жыйноочулук мененкүн көрүшкөн. Бара-бара алгачкы дыйканчылык маданиятына өтүшкөн. Изилдөөчүлөрдүн көбү дүйнөдөгү эң эзелки жөнөкөй дыйканчылык натуф маданиятынын тушунда эле пайда болгон деп божомолдошот. Натуф маданиятынын убагында микролит куралдары, таш орок, соку, сокбилек, сөөк дегээ жана кайырмактар колдонулган.

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7

Сирия
Түркия
Археологиялык маданияттар